Kuala Lumpur

Kuala Lumpur ye la capital y mayor ciudá de Malasia. Cubre una estensión de 243 km², nos que vivíen en 2010 1,6 millones de persones. El Klang Valley o Gran Kuala Lumpur, la so área metropolitana, ye una aglomeración urbana de 7,5 millones d'habitantes (2012), y ye una de les de crecimientu más rápidu, tanto de población como d'actividá económica, del sureste asiáticu. El territoriu de la ciudá, que conforma ún de los trés territorios federales del país, asítiase como un enclave dientro del estáu de Selangor, na costa centruoccidental de la península malaya.

En Kuala Lumpur alcuéntrase la residencia oficial del rei de Malasia, Istana Negara, y tamién el parllamentu malayu. Tamién taben nella los poderes executivu y xudicial hasta que, en 1999, foron treslladaos a la ciudá de PutrajayaPutrajaya, administrative capital of Malaysia, na web del gobiernu de Malasia, dellos quilómetros al sur de Kuala Lumpur. La ciudá ye'l centru cultural, económicu y financieru de Malasia, y taba nel puestu 48 nel 2010 Global Cities Index de la revista Foreign Policy y nel 67 del ránking de ciudaes globales con mayores niveles d'innovación económica y social 2thinknow Innovation Cities Index in 2010.

Dende la década de 1990 la ciudá tien acoyío bien d'eventos deportivos, políticos y culturales internacionales. Rescamplen ente ellos los Xuegos de la Commonwealth de 1998 y, añalmente, el gran premiu de Malasia de Fórmula 1. Na silueta de la ciudá destaquen los dos edificios ximielgos más altos del mundu, les Torres Petronas (Petronas Twin Towers), que tienen convirtióse, dende la so inauguración en 1999 nún iconu del desarrollu del país. 

 Referencies 

 Enllaces esternos 

Categoría:Llocalidaes de Malasia